strabo.geographica 6.1.4
τὴν δʼ ἑξῆς παραλίαν Βρέττιοι μέχρι τοῦ Σικελικοῦ κατέχουσι πορθμοῦ σταδίων πεντήκοντα καὶ τριακοσίων ἐπὶ τοῖς χιλίοις . φησὶ δʼ Ἀντίοχος ἐν τῷ περὶ τῆς Ἰταλίας συγγράμματι ταύτην Ἰταλίαν κληθῆναι καὶ περὶ ταύτης συγγράφειν , πρότερον δʼ Οἰνωτρίαν προσαγορεύεσθαι . ὅριον δʼ αὐτῆς ἀποφαίνει πρὸς μὲν τῷ Τυρρηνικῷ πελάγει τὸ αὐτὸ ὅπερ καὶ τῆς Βρεττανῆς ἔφαμεν , τὸν Λᾶον ποταμόν , πρὸς δὲ τῷ Σικελικῷ τὸ Μεταπόντιον . τὴν δὲ Ταραντίνην , ἣ συνεχὴς τῷ Μεταποντίῳ ἐστίν , ἐκτὸς τῆς Ἰταλίας ὀνομάζει , Ἰάπυγας καλῶν . ἔτι δʼ ἀνώτερον Οἰνωτρούς τε καὶ Ἰταλοὺς μόνους ἔφη καλεῖσθαι τοὺς ἐντὸς τοῦ ἰσθμοῦ πρὸς τὸν Σικελικὸν κεκλιμένους πορθμόν . ἔστι δʼ αὐτὸς ὁ ἰσθμὸς ἑκατὸν καὶ ἑξήκοντα στάδιοι μεταξὺ δυεῖν κόλπων , τοῦ τε Ἱππωνιάτου , ὃν Ἀντίοχος Ναπητῖνον εἴρηκε , καὶ τοῦ Σκυλλητικοῦ . περίπλους δʼ ἐστὶ τῆς ἀπολαμβανομένης χώρας πρὸς τὸν πορθμὸν ἐντὸς στάδιοι δισχίλιοι . μετὰ δὲ ταῦτα ἐπεκτείνεσθαί φησι τοὔνομα καὶ τὸ τῆς Ἰταλίας καὶ τὸ τῶν Οἰνωτρῶν μέχρι τῆς Μεταποντίνης καὶ τῆς Σειρίτιδος · οἰκῆσαι γὰρ τοὺς τόπους τούτους Χῶνας , Οἰνωτρικὸν ἔθνος κατακοσμούμενον , καὶ τὴν γῆν ὀνομάσαι Χώνην . οὗτος μὲν οὖν ἁπλουστέρως εἴρηκε καὶ ἀρχαϊκῶς , οὐδὲν διορίσας περὶ τῶν Λευκανῶν καὶ τῶν Βρεττίων . ἔστι δʼ ἡ μὲν Λευκανία μεταξὺ τῆς τε παραλίας τῆς Τυρρηνικῆς καὶ τῆς Σικελικῆς , τῆς μὲν ἀπὸ τοῦ Σιλάριδος μέχρι Λάου , τῆς δʼ ἀπὸ τοῦ Μεταποντίου μέχρι Θουρίων · κατὰ δὲ τὴν ἤπειρον ἀπὸ Σαυνιτῶν μέχρι τοῦ ἰσθμοῦ τοῦ ἀπὸ Θουρίων εἰς Κηρίλλους πλησίον Λάου · στάδιοι δʼ εἰσὶ τοῦ ἰσθμοῦ τριακόσιοι . ὑπὲρ δὲ τούτων Βρέττιοι χερρόνησον οἰκοῦντες · ἐν ταύτῃ δʼ ἄλλη περιείληπται χερρόνησος ἡ τὸν ἰσθμὸν ἔχουσα τὸν ἀπὸ Σκυλλητίου ἐπὶ τὸν Ἱππωνιάτην κόλπον . ὠνόμασται δὲ τὸ ἔθνος ὑπὸ Λευκανῶν · βρεττίους γὰρ καλοῦσι τοὺς ἀποστάτας · ἀπέστησαν δʼ , ὥς φασι , ποιμαίνοντες αὐτοῖς πρότερον , εἶθʼ ὑπὸ ἀνέσεως ἐλευθεριάσαντες , ἡνίκα ἐπεστράτευσε Δίων Διονυσίῳ καὶ ἐξετάραξεν ἅπαντας πρὸς ἅπαντας . τὰ καθόλου μὲν δὴ ταῦτα περὶ Λευκανῶν καὶ Βρεττίων λέγομεν .
Lemmas: ὁ δέ ἑξῆς παραλία Βρέττιος μέχρι ὁ Σικελικός κατέχω πορθμός στάδιον πεντήκοντα καί τριακόσιοι ἐπί ὁ χίλιοι . φημί δέ Ἀντίοχος ἐν ὁ περί ὁ Ἰταλία σύγγραμμα οὗτος Ἰταλία καλέω καί περί οὗτος συγγράφω , πρότερος δέ Οἰνωτρία προσαγορεύω . ὅριον δέ αὐτός ἀποφαίνω πρός μέν ὁ Τυρρηνικός πέλαγος ὁ αὐτός ὅς καί ὁ Βρεττανός φημί , ὁ Λᾶος ποταμός , πρός δέ ὁ Σικελικός ὁ Μεταπόντιον . ὁ δέ Ταραντῖνος , ὅς συνεχής ὁ Μεταπόντιον εἰμί , ἐκτός ὁ Ἰταλία ὀνομάζω , Ἰάπυγες καλέω . ἔτι δέ ἀνώτερος Οἰνωτρός τε καί Ἰταλός μόνος φημί καλέω ὁ ἐντός ὁ ἰσθμός πρός ὁ Σικελικός κλίνω πορθμός . εἰμί δέ αὐτός ὁ ἰσθμός ἑκατόν καί ἑξήκοντα στάδιον μεταξύ δύο κόλπος , ὁ τε Ἱππωνιάτης , ὅς Ἀντίοχος Ναπητῖνος λέγω , καί ὁ Σκυλλητικός . περίπλοος δέ εἰμί ὁ ἀπολαμβάνω χώρα πρός ὁ πορθμός ἐντός στάδιον δισχίλιοι . μετά δέ οὗτος ἐπεκτείνω φημί ὄνομα καί ὁ ὁ Ἰταλία καί ὁ ὁ Οί̓νωτρα μέχρι ὁ Μεταποντίνης καί ὁ Σειρῖτις · οἰκέω γάρ ὁ τόπος οὗτος Χών , Οἰνωτρικὸν ἔθνος κατακοσμέω , καί ὁ γῆ ὀνομάζω Χοάνη . οὗτος μέν οὖν ἁπλόος λέγω καί ἀρχαικός , οὐδείς διορίζω περί ὁ Λευκανός καί ὁ Βρέττιος . εἰμί δέ ὁ μέν Λευκανία μεταξύ ὁ τε παραλία ὁ Τυρρηνικός καί ὁ Σικελικός , ὁ μέν ἀπό ὁ Σίλαρις μέχρι Λᾶος , ὁ δέ ἀπό ὁ Μεταπόντιον μέχρι Θούριος · κατά δέ ὁ ἤπειρος ἀπό Σαυνῖται μέχρι ὁ ἰσθμός ὁ ἀπό Θούριος εἰς Κήριλλοι πλησίον Λᾶος · στάδιον δέ εἰμί ὁ ἰσθμός τριακόσιοι . ὑπέρ δέ οὗτος Βρέττιος χερσόνησος οἰκέω · ἐν οὗτος δέ ἄλλος περιλαμβάνω χερσόνησος ὁ ὁ ἰσθμός ἔχω ὁ ἀπό Σκυλλήτιον ἐπί ὁ Ἱππωνιάτης κόλπος . ὀνομάζω δέ ὁ ἔθνος ὑπό Λευκανός · βρέττιος γάρ καλέω ὁ ἀποστάτης · ἀφίστημι δέ , ὡς φημί , ποιμαίνω αὐτός πρότερος , εἶτα ὑπό ἄνεσις ἐλευθεριάζω , ἡνίκα ἐπιστρατεύω Δίων Διονύσιος καί ἐκταράσσω ἅπας πρός ἅπας . ὁ καθόλου μέν δή οὗτος περί Λευκανός καί Βρέττιος λέγω .